
ДО
АДВ. ИВАН ДИМИТРОВ
ПРЕДСЕДАТЕЛ НА ОБС-РАЗЛОГ
ОБЩИНСКИ СЪВЕТ-РАЗЛОГ


П Р Е Д Л О Ж Е Н И Е

От инж. Красимир Герчев – Кмет на Oбщина Разлог


Относно: Включване на ОУ „Братя Миладинови“ – с. Елешница, община Разлог, в списъка на защитените училища в Република България за 2027 г.

УВАЖАЕМИ  ГОСПОДИН  ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,

Прилагането на системата на делегираните бюджети в училищата и необходимостта от допълнително финансиране за осигуряване на нормален учебен процес в ОУ „Братя Миладинови“ – с. Елешница, община Разлог, налагат включването му в списъка на защитените училища в Република България.
Мотивите са следните:
· Липса на достатъчно финансови средства за пълноценен учебен процес;
· Паралелките в училището са 7 маломерни, като общият брой на учениците е 63;
· Село Елешница е най-отдалеченото селище от общинския център – на 20 км, и отстои на 18 км от най-близкото общинско училище – с. Баня, община Разлог;
· [bookmark: _GoBack]Ежедневно пътуват 7 ученици от с. Палатик (10 км) и един ученик от с. Черешово. Община Разлог е класифицирана като планинска, като разстоянията са изчислени на базата на разстоянието до най-близкото училище, умножено по коефициент за приравняване, отчитащ средната разчлененост на релефа и средната надморска височина за общината (чл. 2, ал. 4 от ПМС № 121).
На основание чл. 21, ал. 1, т. 23, предложение първо от ЗМСМА, чл. 5, ал. 1 от Постановление № 121 от 23 юни 2017 г., изм. и доп. от 09.03.2021 г., за приемане на критерии за определяне на защитените детски градини и защитените училища и на условия и ред за тяхното допълнително финансиране, 
П Р Е Д Л А Г А М:
Общински съвет – Разлог да вземе следното решение:
Дава съгласие за включване на ОУ „Братя Миладинови“ – с. Елешница, община Разлог, в списъка на защитените училища в Република България за 2027 г.

            Мотиви: Настоящото решение се приема на основание чл. 21, ал. 1, т. 23, предложение първо от ЗМСМА, чл. 5, ал. 1 от Постановление № 121 от 23 юни 2017 г., изм. и доп. от 09.03.2021 г., във връзка с чл. 54, ал. 2 от ЗПУО и чл. 2, ал. 1 от същото постановление.
Като се взема предвид, че Списъкът на защитените училища в Република България се актуализира ежегодно по мотивирано предложение на кмета на общината след решение на Общинския съвет, като предложенията се внасят до 10 септември в Министерството на образованието и науката.

       


С уважение,
Инж. Красимир Герчев 
Кмет на Oбщина Разлог


Съгласувал:
Елена Тумбева- Гл.юрисконсулт


Изготвил:
Ася Цуцуманова- старши специалист, Дирекция „СДОКСТ“

